***2024 – 2025 оқу жылында ерекше білімді қажет ететін оқушылармен атқарылған жұмыстың қорытынды талдауы***

2024-2025 оқу жылында №38 қазақ орта мектебінде ерекше білім беруді қажет ететін 9 оқушы бар. Олар: Саржанов Жансерік 3 «А» сынып оқушысы, Мырзакерей Бейбарыс 3 «А» сынып, Кенжеғали Айару 4 «А» сынып оқушысы, Сәлімжанұлы Асылжан 4 «Ә» сынып оқушысы, Жаумбай Жібек 3 «Б» сынып, Аманжолова Жұлдыз 4 «Ә» сынып оқушысы, Мусин Мақсат 3 «Ә» сынып оқушысы, Оразбай Нұрайым 4 «Б» сынып оқушысы, Шыңғыс Нұрбибі 3 «А» Сынып оқушылары. Аталған оқушыларға оқу жылының басында жоспар құрылып, мектеп директорымен бекітілді. Әр оқушыға арнайы папка дайындалып, құжаттары жинақталған. Педагогикалық, психологиялық, медициналық комиссия қорытындысы бойынша оқушыларға психолог қолдауы қажет етілмейді. Алайда мектеп психологтары оқушыларға арнайы жоспар құрып, ата-аналарымен тығыз байланыс орнатылып, жұмыс жүргізілді.

Жоспарға сәйкес оқушылармен темперамент типін анықтауға арналған сауалнама, ойлау,есте сақтау қабілеттерін анықтау тесті, ұсақ қол моторикаға арналған суреттік жаттығулар, «Менің отбасым» суреттік тесті, «Өмірде жоқ жануар» әдістемесі, арттерапия, релаксациялық жаттығулар, ертегі терапиясы, яғни ермексаз арқылы ертегі кейіпкерлерін жасау, «Жаңбыр астындағы адам» әдістемесі, «Өзіңді қабылдау» тренингі, өзін-өзі бағалауға арналған әдістеме, мазасыздану деңгейін бағалауға арналған «Үйшіктегі қорқыныштар» әдістемесі сынды түрлі түзету-дамыту жұмыстары, «Менің көңіл-күйім» атты тренинг, «Аяқталмаған сөйлем» әдістемесі, «Мен және менің отбасым» тренингі, «Еркін сурет» әдістемесі, оқушылардың көңіл-күйін көтеру мақсатында «Күн шуақты алақай» психологиялық тренингтік жаттығулар жүргізілді. Сонымен қатар сергіту-дамыту жаттығулары да оқушылармен өткізілуде.

Оқушылардың денсаулық жағдайы бірқалыпты, оқу үлгерімі және тәртібі жағынан алға ілгерілеу байқалады. Педагогикалық, психологиялық, медициналық комиссия қорытындысы бойынша әр ай сайын оқушылармен жеке жұмыстар жүргізіледі.

2024-2025 оқу жылында даму мүмкіндігі шектеулі бала саны: 2, оқушы денсаулық жағдайына байланысты үйден оқытылуда. Оқушыларға оқу жылының басында арнайы жоспар құрылып, жоспар бойынша жұмыс жүргізіліп жатыр. Оқу бағдарламасы толық орындалды. Оқушылармен жартылай құрылымдалған сұхбат жүргізілді.

Мүмкіндігі шектеулі оқушылармен танымдық қабілеттерін, «Есте сақтау, ойлау қабілеттерін анықтау» әдістемелері өткізілді. Мақсаты: оқушының жасына сай танымдық процестерін, есте сақтау, ойлау қабілеттерін анықтау. Келесі «ойын жеткізе білу» жаттығуы жүргізілді.

Жаттығудың мақсаты: оқушының өзіне деген сенімділігін арттыру. Ортада қысылып-қымтырылмай өз ойын ашық жеткізуді дамыту. Оқушы өз эмоциясын бақылай алуға, өз-өзін жоғары бағалауға, өзінің жағымды және жағымсыз жақтарын қабылдай білуге бағытталған түрлі психологиялық жаттығулар жүргізілді. Оқушы өздігінен отыра алмайды, қаламды екінші адамның көмегінсіз ұстай алмайды, сол себепті ұсынылған әрбір тапсырмада өзім көмектесіп отырдым. Оқушының сөйлеу қабілеті орташадан төмен деңгейде қалыптасқан, түсініксіз сөйлейді. Қол моторикасы толық дамымаған, денсаулық жағдайына байланысты. Алайда ұсынылған барлық тапсырмамды орындайды. Сабаққа жақсы көңіл-күймен қатысады.

Табылды Жақсыберген есте сақтау қабілеті төмен, оқушының ойлау процесінің даму деңгейі және интеллектуалды деңгейі төмен дамыған. Темперамент типі бойынша сангвиник. Отбасында қалыптасқан қарым-қатынас ерекшеліктерін анықтау мақсатында оқушының салынған суреті бойынша: оқушыға энергия, батылдық, өзінің мүмкіншіліктерін бағалауы жетіспейді. Жазуы орташа, өз ойын толық жеткізе алмайды. Агрессиясы бірқалыпты.

Булеков Манас Булеков Манастың есте сақтау қабілеті төмен, оқушының ойлау процесінің даму деңгейі және интеллектуалды деңгейі төмен дамыған. Темперамент типі бойынша сангвиник. Манас сипап-сезу арқылы жұмыс жасайды, заттарды қол мен ұстау арқылы жұмыстанады, өз ойын толық жеткізе алмайды. Агрессиясы орташа деңгейде. Оқушы сабақта тез шаршап қалады, егер берілген тапсырма қызықсыз болса орнынан тұрып, класс ішінде жүріп кету немесе жерге жатып алу сынды нормаға сай емес іс-әрекеттер жасайды.

**Қорытындылай келе,** биылғы оқу жылында ерекше білімді қажет ететін оқушылармен жұмыс белсенді іске асырылды. Жалпы алғанда, психологиялық көмек түрлерінің негізгі бағыттары - психодиагностика, кеңес беру, профилактика, коррекция жұмыстары нәтижелі болды.

2024 – 2025 оқу жылындағы жұмыстарды қорытындылай келе 2025 – 2026 оқу жылына мынадай мақсат қойылады:

-Ерекше білмді қажет ететін оқушыларды әлеуметтік психологиялық зерттеу.

- Ерекше білмді қажет ететін оқушылардың білім деңгейі мен тәрбиелігін мінез – құлық ерекшеліктерін ескере отырып оқуға деген қарым – қатынасын, танымдық белсенділігін таныту.

- Ерекше білмді қажет ететін оқушыларға психологиялық көмекті қарқынды түрде жүргізу.

Мектеп психологы: А.Б.Түлкібаева

Г.Ж.Бердібек